**LAZDIJŲ RAJONO SAVIVALDYBĖS TARYBOS SPRENDIMO PROJEKTO**

**„DĖL BEVILTIŠKOS SKOLOS NURAŠYMO“**

**AIŠKINAMASIS RAŠTAS**

2021-12-10

Lazdijai

 Lazdijų rajono savivaldybės tarybos sprendimo projektas „Dėl beviltiškos skolos nurašymo“ parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos civilinio kodekso 6.128 straipsnio 1 dalimi, Lietuvos Respublikos mokesčių administravimo įstatymo 93 straipsnio 1 dalies 7 punktu, Skolų beviltiškumo bei pastangų susigrąžinti šias skolas įrodymo ir beviltiškų skolų sumų apskaičiavimo taisyklių, patvirtintų Lietuvos Respublikos finansų ministro 2002 m. vasario 11 d. įsakymu Nr. 40 ,,Dėl skolų beviltiškumo bei pastangų susigrąžinti šias skolas įrodymo ir beviltiškų skolų sumų apskaičiavimo taisyklių patvirtinimo“, 2.2 papunkčiu, atsižvelgiant į Nuomos mokesčio už Lazdijų rajono savivaldybei nuosavybės teise priklausančio savivaldybės būsto ir socialinio būsto nuomą surinkimo ir išieškojimo tvarkos aprašo, patvirtinto Lazdijų rajono savivaldybės administracijos direktoriaus 2020 m. gruodžio 22 d. įsakymu Nr. 10V-1213 ,,Dėl Nuomos mokesčio už Lazdijų rajono savivaldybei nuosavybės teise priklausančio savivaldybės būsto ir socialinio būsto nuomą surinkimo ir išieškojimo tvarkos aprašo patvirtinimo“, 10 ir 12 punktus ir į Lazdijų rajono savivaldybės administracijos 2021 m. gruodžio 9 d. pasiūlymą Nr. 1-3452 ,,Dėl skolos pripažinimo beviltiška”.

 ***Šio sprendimo projekto tikslas*** – pripažinti Lazdijų rajono savivaldybei nuosavybės teise priklausančio socialinio būsto mirusio nuomininko Mindaugo Neverdausko, gyvenusio Lazdijuose, M. Gustaičio g. 24-5, nuomos mokesčio nesumokėtą skolą – 9,52 Eur – beviltiška skola. Pavesti Lazdijų rajono savivaldybės administracijos Centralizuotos buhalterinės apskaitos skyriui nurašyti beviltišką skolą iš apskaitos dokumentų.

 ***Kaip šiuo metu yra sprendžiami projekte aptarti klausimai*** – sprendimo projektas parengtas vadovaujantis Civilinio kodekso 6.128 straipsnio 1 dalimi, kurioje nustatyta, kad mokestinė prievolė pasibaigia, kai fizinis asmuo yra miręs. Lietuvos Respublikos mokesčių administravimo įstatymo 93 straipsnio 1 dalies 7 punkte sakoma, kad kai fizinis asmuo mirė ir nėra galimybės padengti mokestinės nepriemokos iš mirusio asmens, palikimo skola pripažįstama beviltiška, ir Lietuvos Respublikos finansų ministro 2002 m. vasario 11 d. įsakymu Nr. 40 patvirtintų Skolų beviltiškumo bei pastangų susigrąžinti šias skolas įrodymo ir beviltiškų skolų sumų apskaičiavimo taisyklių patvirtinimo 2.2 papunktyje, kurioje beviltiškomis skolomis pripažįstama, jeigu skolininkas yra miręs ar paskelbtas mirusiu. Lazdijų rajono savivaldybei nuosavybės teise priklausantis socialinis būstas, esantis Lazdijuose, M. Gustaičio 24-5, 2021 m. gegužės 14 d. Socialinio būsto nuomos sutartimi Nr. 37-41 buvo išnuomotas Mindaugui Neverdauskui. Lazdijų rajono savivaldybės administracijos direktoriaus 2021 m. gruodžio 7 d. įsakymu Nr. 10V-1315 „Dėl socialinio būsto nuomos sutarties nutraukimo“, 2021 m. gegužės 14 d. Socialinio būsto nuomos sutartis Nr. 37-41, sudaryta su nuomininku Mindaugu Neverdausku dėl Lazdijų rajono savivaldybei nuosavybės teise priklausančio, Lazdijų rajono savivaldybės administracijos turto patikėjimo teise valdomo buto Nr. 5, kurio bendras naudingas plotas – 22,80 kv. m, gyvenamasis plotas – 13,89 kv. m (unikalus Nr. 5997-0004-1010:0005), su bendro naudojimo patalpa a-1 (1/3 iš 4,21 kv. m, iš viso – 1,40 kv. m), esančio M. Gustaičio g. 24, Lazdijuose, ir 1/10 ūkinio pastato (unikalus Nr. 5997-0004-1032), esančio M. Gustaičio g. 24, Lazdijuose, nuomos, yra nutraukta mirus nuomininkui. Iš skolininko atgauti skolų nėra galimybių, kadangi privalomo savo vardu registruoto turto asmuo neturi, gyveno vienas.

***Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta*** – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

***Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą –*** priėmus šį Lazdijų rajono tarybos sprendimą, galiojančių teisės aktų pakeisti ar panaikinti nereikės.

 ***Rengiant projektą gauti specialistų vertinimai ir išvados –*** dėl sprendimo projekto pastabų ir pasiūlymų negauta.

 ***Sprendimo projektą parengė*** Lazdijų rajono savivaldybės administracijos Biudžeto, finansų ir turto valdymo skyriaus vedėjo pavaduotoja Jolita Galvanauskienė.

Biudžeto, finansų ir turto valdymo skyriaus

vedėjo pavaduotoja Jolita Galvanauskienė